Diari Oficial de la Generalitat Valenciana


Sumari del DOGV 3210, del 25-03-1998 (1998/900488)

ACORD de 26 de gener de 1998, de la Comissió Territorial d'Urbanisme de Castelló, que fa referència a la modificació puntual núm. 11 del Pla General de Benicàssim.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1998/01/26/(1)/dof/vci/html**

### Dades del document

Número de DOGV
:   3210

Data del DOGV
:   25-03-1998

Secció del DOGV
:   I. DISPOSICIONS GENERALS

Número del document
:   1998/900488


Data del document
:   26-01-1998

Organisme emissor


Tipus de document
:   Acord

Descriptors 

:   * Benicàssim
    * pla d'urbanisme

ACORD de 26 de gener de 1998, de la Comissió Territorial d'Urbanisme de Castelló, que fa referència a la modificació puntual núm. 11 del Pla General de Benicàssim. [1998/X1780]  
Vist l'expedient de la referència 970804, relatiu a la modificació puntual núm. 11 del Pla General de Benicàssim, amb els següents,  
Antecedents  
Primer  
L'Ajuntament de Benicàssim, en la sessió celebrada el 17 de juny de 1997, va acordar aprovar inicialment el projecte de modificació puntual núm. 11 del Pla General i el va sotmetre a informació pública per mitjà dels edictes inserits en el periòdic Mediterráneo d'11 de juliol de 1997, en el Butlletí Oficial de la Província núm. 86, de 19 de juliol de 1997, i en el Diari Oficial de la Generalitat Valenciana núm. 3.051, de 6 d'agost de 1997, sense que s'hi presentara cap al·legació. El 30 d'octubre de 1997, l'ajuntament en ple va acordar aprovar, provisionalment, el document.  
Segon  
La documentació presentada consisteix en memòria informativa, memòria justificativa, plànols d'informació i d'ordenació.  
Tercer  
El projecte de modificació proposa tres modificacions puntuals que afecten totes l'obertura de vials i passos, les dues primeres s'ajusten a camins que hi ha i que per error no preveia el planejament i la tercera amb l'obertura d'un pas que planteja la canalització d'un xicotet tàlveg.  
Modificació núm. 1. Es tracta de la prolongació del carrer Oliveres i la continuació amb l'escalinata per a vianants que limita amb la línia delimitadora del sòl urbà. La modificació comporta el canvi de qualificació urbanística de 228 mý que de qualificació UFA passen a vial públic.  
Modificació núm. 2. La modificació proposa el canvi de qualificació de 87,61 mý que de UFA i SR passen a via pública i fan possible la continuïtat d'un camí rural que hi ha que, altrament, quedaria tallat. El vial és ortogonal al carrer dels Margallons.  
Modificació núm. 3. Es tracta de qualificar de vial per a vianants una franja de terreny entre el carrer Andròmeda i el límit del sòl urbà, continuïtat d'un pas per a vianants que hi ha i que pretén, fonamentalment, canalitzar una baixada d'aigua.  
Fonaments de dret  
Primer  
La tramitació ha sigut correcta, de conformitat amb el que estableixen els articles 55.1, 38 i concordants de la Llei 6/1994, de 15 de novembre, Reguladora de l'Activitat Urbanística (d'ara endavant LRAU).  
Segon  
La documentació està completa, a l'efecte del que disposa l'article 27 de la LRAU.  
Tercer  
Les modificacions proposades plantegen canvis en la qualificació urbanística, de manera que es produeixen disminucions en el sòl de destinació privada a favor de sòl de destinació pública, en aquest cas vinculat a vials i passos per a vianants. Per tot això, no s'han de preveure les especials mesures disposades en els apartats 3 i 4 de l'article 55 i article 19 de la LRAU.  
Quart  
La modificació es planteja des de la legítima potestat de planejament conferida al ple municipal per a la modificació del planejament general i estan plenament justificats els canvis introduïts en criteris de racionalitat, en el sentit d'ajustar les determinacions del planejament a la realitat física existent fins i tot abans del planejament vigent.  
Cinquè  
A la vista del que s'ha dit anteriorment i des de l'exercici autonòmic de les competències previstes en l'article 40.1 de la LRAU, no hi ha cap obstacle que qüestione l'aprovació definitiva de la modificació pretesa.  
Sisè  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, en aquest cas, el director general d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta al dictamen previ de la Comissió Territorial d'Urbanisme, dictamen que, en el cas de municipis de menys de 50.000 habitants, tindrà directament l'efecte de resolució executòria. Segons l'article 11 del reglament esmentat, correspon a la Comissió Informativa d'Urbanisme emetre informe sobre els instruments de planejament que hagen de ser aprovats per la Comissió Territorial d'Urbanisme o pel conseller.  
En virtut de tot el que s'ha dit anteriorment, la Comissió Territorial d'Urbanisme, en la sessió de 26 de gener de 1998, acorda:  
Aprovar definitivament la modificació puntual núm. 11 del Pla General d'Ordenació Urbana de Benicàssim.  
Contra l'acord anterior, que no exhaureix la via administrativa, es pot interposar un recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que es considere pertinent.  
Castelló, 26 de gener de 1998.- El secretari de la Comissió Territorial d'Urbanisme: Fernando Renau Faubell.


Còpia Permalink ELI